stanford-oval/wikipedia huggingface dataset:
ג'נרל מוטורס

| --- | --- |
לוגו ג'נרל מוטורס
מטה החברה בדטרויט
מטה החברה בדטרויט
 נתונים כלליים
 סוג:  חברה ציבורית, נסחרת ב-NYSE תחת GM
 בורסה:  הבורסה לניירות ערך בניו יורק (18 בנובמבר 2010–GM) 
 מייסדים:  ויליאם דוראנט
 תקופת הפעילות:  1908–הווה (כ־116 שנים)
 חברות בנות:  General Aviation Corp.  Marquette  GM Uzbekistan  ווקסהול מוטורס  General Motors Colmotores  General Motors OBB  General Motors Europe  General Motors China  General Motors (China) Investment  GM Defense  General Motors Specialty Vehicles  Saturn Corporation  General Motors de México  Cadillac Europe  GM Certified Service  General Motors Japan  הולדן  General Motors of Argentina  Cruise  GM Global Technology Operations  ג'נרל מוטורס ברזיל  ג'נרל מוטורס קנדה  GM פיננסים  GM קוריאה  General Motors de Chile  ג'נרל מוטורס הודו  ג'נרל מוטורס (פולין)  Geo  OnStar  UzAuto Motors  Baojun  ACDelco  Yellow Coach Manufacturing Company 
 מיקום המטה:  דטרויט 
 משרד ראשי:  ארצות הבריתדטרויט, מישיגן, ארצות הברית
 ענפי תעשייה:  תעשיית הרכב 
 מוצרים עיקריים:  מכוניות מנועים
 שווי שוק:  53.60 מיליארד דולר (10 באוקטובר 2024)
 הכנסות:  156,735,000,000 דולר אמריקאי (נכון ל־2022) 
 רווח תפעולי:  10,315,000,000 דולר אמריקאי (נכון ל־2022) 
 רווח:  9,934,000,000 דולר אמריקאי (נכון ל־2022) 
 הון עצמי:  40,323,000,000 דולר אמריקאי (נכון ל־31 בדצמבר 2015) 
 יו"ר:  מרי בארה 
 מנכ"ל:  מרי בארה 
 עובדים:  157,000 (דצמבר 2021)
  
 www.gm.com
 
ג'נרל מוטורס (באנגלית: General Motors, ובקיצור GM) היא יצרנית רכב בינלאומית שבסיסה בארצות הברית. החברה נוסדה בשנת 1908 על ידי ויליאם דוראנט. המותגים הבולטים שבבעלות החברה הם, בין היתר, ביואיק, קדילאק, שברולט, ו-GMC. חטיבת אולדסמוביל פורקה בשנת 2004, חטיבת פונטיאק פורקה בשנת 2010.
חלק ממותגי החברה נמכרו או נמצאים בתהליך של מכירה, במסגרת הליכי פירוק. ביוני 2009 הגישה ג'נרל מוטורס בקשה להליך פירוק (צ'פטר 11) לאחר שחובותיה הגיעו לסך של כ-172 מיליארד דולר אמריקני. כתוצאה מכך, החברה הולאמה למעשה על ידי ממשלת ארצות הברית בהשקעה של 45 מיליארד דולר שמהווה למעשה 61 אחוז ממניות החברה בידי ממשלת ארצות הברית.
בשנת 2013 ממשלת ארצות הברית מכרה את המניות בחברה בשווי של 39 מיליארד דולר בלבד.
הנהלת החברה נמצאת בעיר דטרויט שבמדינת מישיגן. החברה מעסיקה מעל 200 אלף עובדים, והייתה יצרנית הרכב הגדולה בעולם מ-1931 עד 2007. יו"ר החברה הוא פרדריק אנדרסון ומנכ"ל החברה היא מרי בארה. מניות החברה נסחרות בבורסה של ניו-יורק (NYSE).
תולדות החברה

החברה הוקמה בפלינט שבמישיגן על ידי ויליאם דוראנט שהיה מנהלה של ביואיק והפך אותה ליצרנית הרכב הגדולה בארצות הברית. דוראנט צבר הון רב והחליט בשנת 1908 ליצור חברת החזקות שהייתה חברת האם של ביואיק ויצרנים נוספים. הוא פתח במסע רכישות ובאותה שנה רכש את חברת אולדסמוביל מיידי מייסד החברה רנסום אולדס. בשנת 1909 רכש את קדילאק וחברות נוספות, אך ב-1910 נקלע לחובות גדולים ואיבד את השליטה בחברה לבנקים. דוראנט נאלץ לפרוש והקים עם לואי שברולה את חברת שברולט. ב-1916 פרש דוראנט משברולט עקב חילוקי דעות ובעזרת פייר דופונט, מבעלי דופונט, קנה בחזרה את השליטה בג'נרל מוטורס. כעבור שנה גם שברולט נרכשה על ידי ג'נרל מוטורס.
במהלך שנות העשרים והשלושים, החברה ייסדה חברת אוטובוסים מצליחה[דרוש מקור], ועודדה את המעבר מנסיעה ברכבות לנסיעה באוטובוסים. בשנת 1930 החברה רכשה מפעל לייצור מנועים לקטרים, והפכה ליצרנית הגדולה ביותר של מנועי דיזל לקטרים. בשנת 1953, נשיא החברה צ'ארלס וילסון מונה למזכיר ההגנה של ארצות הברית. בשנת 1955 החברה הייתה לחברה האמריקנית הראשונה, שהכנסותיה השנתיות עלו על מיליארד דולר.
בשנת 1985 רכשה החברה את קבוצת יוז תעופה, תמורת כ־5 מיליארד דולר. יוז כללה חברות בתחומי התעופה, אלקטרוניקה, תקשורת ולוויינים. רוב החברות נמכרו במהלך שנות ה-90. חברת החלל והתקשורת נמכרה לבואינג בשנת 2000 וחברת האלקטרוניקה, שעסקה בעיקר בשידורי טלוויזיה דיגיטליים, נמכרה לחברת ניוז קורפ.
בשנת 2004, מכרה החברה כ־8.2 מיליון כלי רכב, והרוויחה כ־2.8 מיליארד דולר. הכנסותיה עמדו על כ־193.5 מיליארד דולר (עלייה של 4.1 אחוז בהשוואה לשנה הקודמת).
לאחר הפסדים בשנת 2005 ו-2006 מכר התאגיד את החזקותיו בחברות איסוזו וסובארו היפניות. ביוני 2009 הגישה ג'נרל מוטורס בקשה לפשיטת רגל (צ'פטר 11) לאחר שחובותיה הגיעו לסך של כ-172 מיליארד דולר. באותה העת היה שווי השוק של החברה בבורסה כ-510 מיליון דולר, לעומת כ-57 מיליארד דולר בתחילת העשור. בשנות השיא העסיקה ג'נרל מוטורס כ-350 אלף עובדים.
מותגים בולטים בעבר או בהווה

ביוני 2009 הגישה ג'נרל מוטורס בקשה לפשיטת רגל (צ'פטר 11). החברה סגרה או מכרה כמה ממותגיה בשנים לאחר מכן. השינוי האחרון הגיע עשור אחרי פשיטת הרגל עם מכירת המותגים אופל ווקסהול, וסגירת המותג הולדן.
שברולט - המותג הבסיסי והמוכר ביותר, שנמכר בכל העולם
קדילאק - מותג הדגל. מכוניות יוקרה ורכבי שטח. נמכר ברוב המדינות בהן שברולט משווקת
ביואיק - המותג שייסד את GM. החל מ-2012 נמכר כמעט רק באמריקה ואסיה. בסין הוא המותג הגדול במדינה (נכון ל-2020).
האמר - נמכר לחברה סינית, וחזור לשימוש בידי GM ב-2021 כמותג רכבי שטח חשמליים.
GMC - רכבי שטח. משווקים בעיקר באמריקה ואסיה
שליטה בחברת לאדה הרוסית
נתח של שלושה אחוזים בסוזוקי היפנית.
הובלת סבב השקעה (של מיליארד דולרים, מתוכו ג׳נרל מוטורס השקיעה 500,000,000$) במותג הנסיעה השיתופית Lyft.
מותגים בולטים בעבר או בהווה > מותגים שנסגרו או נמכרו

פונטיאק - נסגר
אולדסמוביל - נסגר
איסוזו (יפן) - נמכר
סובארו (יפן) - נמכר
סאטורן - נסגר
הולדן (אוסטרליה) - נסגר ב-2021
סאאב (שוודיה) - לאחר כישלון ההסכם למכירתה לחברת הרכב השוודית קוניגסג, נמכרה לחברה הולנדית שמכרה את מותג היוקרה "ספייקר". החברה ההולנדית החליטה בתחילת 2019 לא להשתמש במותג אלא במותג עצמאי בשם NEVS, ובכך כנראה הסתיימה דרכו.
אופל (צרפת) ו-ווקסהול (בריטניה) - נמכרו לקבוצת PSA (אך גם לאחר המכירה ימשיכו שתי החברות התאומות לחלוק מפעלים, אנשי צוות ומרכבים עם ביואיק עד לפחות 2021).
ג'נרל מוטורס ייצרה בעבר חלפים ומוצרים לרכב תחת שם החטיבה שייצרה חלפים ומוצרים לרכב תחת המותג AC Delco, וכן תמסורות שונות בחטיבת Allison, נמכרה לשתי חברות השקעות, אמריקנית וקנדית.
מכירת וסגירת החברות אמורה להשאיר בידי ג'נרל מוטורס את המותגים הרווחיים ביותר.
במרץ 2011, בהוראת בית משפט לפשיטות רגל(אנ') הוקמה קרן "RACER Trust" שמטרתה למכור נכסים ומתקנים של ג'נרל מוטורס, לשקמם או להחזירם לשוק למטרות פיתוח מחדש והסבת ייעוד. עם הקמת הקרן היו בבעלותה 44 מיליון רגל רבועים (13.4 קמ"ר) של שטחי תעשייה ב-14 ממדינות ארצות הברית, בעיקר במערב התיכון ובאזור צפון-מזרח ארצות הברית (מדינות "חגורת החלודה")
הערות שוליים

↑  טל שביט, הפסדי ענק ל-GM ב-2008, באתר אוטו (מגזין), ‏02 במרץ 2009
↑  Lyft Raises $1 Billion, Adds GM as Investor and Partner For Driverless Cars, Fortune
↑  ארה"ב: מפעלי הרכב שנסגרו מוסבים לבתי ספר, משרדים ובנייני מגורים, באתר TheMarker‏, 16 בדצמבר 2011
↑  racertrust.org. Retrieved March 3, 2019
| --- | --- |
בקרת זהויות :  NLI: 987007261513805171  PLWABN: 9810583201405606  BIBSYS: 90598578  BnF: cb11996124f (data)  CANTIC: a1191502x  CiNii: DA07024379  GND: 1021287-5  HDS: 041979  ISNI: 0000 0004 0396 3355  LCCN: n79079577  LNB: 000186395  NDL: 00628674  NKC: kn20050425032  NLA: 35117690  NSK: 000509184  SUDOC: 031285201  ULAN: 500255562  VIAF: 149730335   WorldCat (עם VIAF): 149730335
ג'קסון (חברה)

| --- | --- |

 נתונים כלליים
 מייסדים:  גרובר ג'קסון 
 תקופת הפעילות:  1980–הווה (כ־44 שנים) 
 חברת אם:  פנדר 
 מיקום המטה:  סקוטסדייל 
 ענפי תעשייה:  חברה לייצור כלי נגינה 
 מוצרים עיקריים:  גיטרה חשמלית 
  
 www.jacksonguitars.com
 
ג'קסון היא חברה אמריקאית המתמחה בייצור גיטרות חשמליות וגיטרות באס.
היסטוריה

החברה החלה לייצר גיטרות באופן עצמאי לאחר ההתנתקות משרבל בשנת 1978. הגיטרות הראשונה הייתה גיטרת ה-v רודס, על שם רנדי רודס מלהקתו של אוזי אוסבורן. לאחר האיחוד עם IMC עבר המפעל לאונטריו, קליפורניה.
תדמית

בגיטרות של ג'קסון משתמשים לעיתים קרובות בסגנונות המטאל עם נטייה למטאל כבד יותר מהגיטרות של גיבסון (בעיקר לס פול).
בנוסף הגיטרות של ג'קסון לעיתים בעלות עיצוב ייחודי ואגרסיבי, כמו שניתן לראות בדגמים כמו רודס, קינג V וקלי.
גיטרות ג'קסון

ג'קסון רודס
ג'קסון קלי
ג'קסון דינקי
ג'קסון קינג v
ג'קסון סולואיסט
ג'קסון וואריור
ג'קסון קלי-ברד
גיטרת ג'קסון רודס
ג'רג' מולדובה

| --- | --- |

 לידה:  12 במרץ 1934 בודפשט, ממלכת הונגריה 
 פטירה:  4 ביוני 2022 (בגיל 88) בודפשט, הונגריה 
 שם לידה:  Reif György 
 מדינה:  הונגריה 
 מקום קבורה:  בית הקברות היהודי ברחוב קוזמה 
 מקום לימודים:  האוניברסיטה לתאטרון ולקולנוע, Szent László Gimnázium 
 שפות היצירה:  הונגרית 
 תקופת הפעילות:  1955–2022 (כ־67 שנים)
 פרסים והוקרה:  פרס SZOT (1967)  פרס קושוט (1983)  Prima Primissima Prize (2010)  טבעת קארינתי (1981)  פרס אטילה יוז'ף (1973)  פרס אטילה יוז'ף (1978)  פרס רדנוטי (2022)  בפסקה זו רשומה אחת נוספת שטרם תורגמה 
 www.moldova.hu
 
ג'רג' מולדובה (במקור רייף, בהונגרית: Moldova György;‏ 12 במרץ 1934 – 4 ביוני 2022) היה סופר, עיתונאי ומחזאי הונגרי-יהודי, מחברם של למעלה מ-70 ספרים שנמכרו במצטבר ביותר מ-13 מיליון עותקים, יותר מכל סופר הונגרי אחר. ממקימי האקדמיה לספרות דיגיטלית בהונגריה (הו'). התמחה בז'אנרים של רפורטז'ה וסאטירה, זכה בפרסים ספרותיים רבים ובהם פרס קושוט, פרס טבעת קארינתי (הו'), פרס פרימה פרימיסימה (הו'), פרס אטילה יוז'ף פעמיים. הוא היה בן דורו של סופר הונגרי-יהודי בולט אחר, ג'רג' קונרד, אך השניים היו בעלי דעות פוליטיות שונות ואף מנוגדות.
ביוגרפיה

ג'רג' מולדובה נולד בבודפשט להורים יהודים, שאנדור רייף ומריה ברקוביץ'. בשנת 1955, עם פרסום כתבתו הראשונה, בחר את השם "מולדובה". תחת שלטון צלב החץ הורה שר הפנים של הונגריה גאבור ויינה ב-29 בנובמבר 1944 על הקמת גטו בבודפשט, ומשפחת רייף גורשה לגטו, שם הוא שרד עם הוריו עד סוף מלחמת העולם השנייה. הוא למד במשך ארבע שנים באקדמיה לתיאטרון ולקולנוע, והתפרנס באותה תקופה מעבודת כפיים (מתקין דוודים). הוא קטע את לימודיו למשך מספר חודשים ועבד במכרות הפחם בקומלו (אנ').
הרומנים שלו הופיעו בכתבי עת ספרותיים ובאנתולוגיות מאז 1955. הוא כתב יותר מ-70 ספרים, וטען שפסגות יצירתו הם שני הרומנים "ארבעים מטיפים" (1973) ו"לו המלאך היה מגיע ..." (1998).
משנת 1990 במשך שלוש שנים היה עמית חיצוני בעיתון "מאדיאר הירלאפ" (חדשות הונגריות – Magyar Hírlap) (אנ'), ומאמריו פורסמו בעיתון מדי שבוע. כתביו אופיינו בהצגת הבעיות המרכזיות של חיי היומיום, העלאת שאלות, ושרטוט דמויות בודדות של "גיבורי יום-יום". הוא מילא תפקיד חשוב ביצירת הסוציוגרפיה ההונגרית שלאחר המלחמה. כמו כן הוא היה בין הכותבים החיצוניים של השבועון הסאטירי "לודאש מתי".
מולדובה נפטר בבודפשט ב-4 ביוני 2022, והובא למנוחת עולמים בבית הקברות היהודי ברחוב קוזמה.
עמדותיו הפוליטיות

ג'רג' מולדובה היה הראשון שכתב על "הפשיעה הצוענית" ברפורטז'ה שלו שפורסמה ב-1989. הנושא יצר כבר אז דיון ציבורי רציני, אף על פי שהביטוי "פשיעה צוענית" היה אז מונח קרימינולוגי ולא ביטוי לתופעה חברתית. הוא נשאר חסידו של יאנוש קאדאר כל ימי חייו (קאדאר היה ראש הממשלה והמזכיר הכללי של המפלגה הקומוניסטית ההונגרית במשך שלושה עשורים) גם לאחר חילופי השלטון בשנת 1989. הוא כתב עליו ספר ביוגרפי וכינה אותו ייחודי, גאון. הוא ראה בעידן יאנוש קאדאר את התקופה הטובה ביותר של הונגריה במאה העשרים. כאיש שמאל, ג'רג' מולדובה היה ביקורתי כלפי מפלגות המיינסטרים, אך טען שהוא מזדהה עם מפלגת השמאל האירופית ההונגרית: "אף פעם בחיי לא הייתי חבר מפלגה, הייתי קומוניסט, ואני עדיין".
יצירותיו (רשימה חלקית) > סיפורת

Idegen bajnok (Foreign Champion; story collection, 1963)
Sötét angyal (Dark Angel; novel, 1967)
A beszélő disznó (The Talking Hog; 1978) – a satire set in a state agricultural cooperative in which a hog named Józsi learns how to talk—and curse.
יצירותיו (רשימה חלקית) > ספרי עיון ורפורטז'ה

Az Őrség panasza (1977) – a book about one of Hungary's most cherished regions, the Őrség
Tisztelet Komlónak (1971) – an homage to one of Hungary's most important coal mining regions
Akit a mozdony füstje megcsapott (1977) – an inside look at Hungary's railway sector
A szent tehén: Riport a textiliparról (1980) – a portrait of Hungary's textile industry
Bűn az élet (1988) – a provocative inside look at Hungarian police late in the communist era, with a particular focus on their handling of "Gypsy crime."
A végtelen vonal: Legenda a golyóstollról (2001). English translation: Ballpoint: A Tale of Perilous Times, Genius and Grit, and the Invention that Changed the Way We Write (New Europe Books, 2012).
Kádár János I-II. (2006) – Moldova's provocative reassessment of Hungary's longest-serving twentieth-century ruler, János Kádár
Keserű Pohár 1. kötet: A magyar borászokról és a magyar borokról. (2011) – a look at Hungarian vintners and their wines.
יצירותיו (רשימה חלקית) > מחזות

אנא, הירונימוס - Légyszíves Jeromos
להתראות בודפשט - Arrividerci Budapest
החיים כה קצרים - Az élet oly rövid
הסעיף הסודי - Titkos záradék
המשמר הצעיר - Ifjú Gárda
חייל מוזר אתה - Te furcsa katona
הערות שוליים

↑  ראיון ביוטיוב: יהודי אינו יכול להיות "אנטי-צועני"
↑  ג'ורג' מולדובה:, הקליע האחרון
| --- | --- |
בקרת זהויות :  NLI: 987007265558205171  PLWABN: 9810607160505606  BIBSYS: 90119101  BnF: cb11916410x (data)  GND: 130811343  ISNI: 0000 0001 2101 184X  LCCN: n50003722  NKC: xx0022768  NLA: 35357901  NTA: 161477399  RERO: 02-A006423429  SUDOC: 02703335X  Trove: 924319  VIAF: 49229137   WorldCat (עם VIAF): 49229137 
ג'ורג' מולדובה 2016
גווילין נשרפין ואותיות פורחות

ערך זה עוסק בספר. אם התכוונתם למעשייה על מותו של רבי חנינא בן תרדיון, ראו .
| --- | --- |

 מידע כללי
 מאת:  הרב שמואל זנוויל כהנא (שז"ך)
 שפת המקור:  עברית
 סוגה:  הגות - שואה
 הוצאה
 הוצאה:  הוצאת אוניברסיטת בר-אילן
 תאריך הוצאה:  2018
 מספר עמודים:  258
 עורך:  זוהר מאור
 קישורים חיצוניים
 מסת"ב:  מסת"ב 9789652264831
 הספרייה הלאומית:  004756766
גווילין נשרפין ואותיות פורחות הוא ספר הגות בנושא השואה והדת, שערך זוהר מאור על בסיס כתביו של הרב שמואל זנוויל כהנא שרוכזו במאות פנקסים ("פנקסי ההר") אותם כתב כהנא בשנות ה-50 וה-60.
הספר יצא לאור בשנת 2018 בהוצאת אוניברסיטת בר-אילן.
תוכן הספר וסגנונו

הספר עוסק באמונה ותאולוגיה לאור השואה, והוא מורכב משבעה חלקים:
רעיונות טמירים ומוזרים, הרהורים על השואה
ההנהגה הרבנית בשואה
דברי תורה בצל השואה
השואה והעקדה
אגדות השואה
ילדים בשואה
הר ציון והנצחת השואה
בפרק הראשון משורטטת מחשבה יהודית בעקבות השואה, אשר מבוססת על השקפותיו של כהנא בשילוב עם מחשבות ניצולים נוספים, מהם שאמונתם התחדדה ומהם שחוו כפירה בעקבות השואה. באופן שאינו מקובל בספרות הרבנית שבעקבות השואה, כהנא נמנע מלצנזר ביטויים קשים כלפי האלוהים שהשמיעו באוזניו ניצולים מהשואה.
הפרק החמישי - "אגדות השואה", מורכב מסיפורים קצרים המבוססים על רקע אמיתי, אך אינם צמודים לעובדות ולעיתים מהווים הרכבה של חלקי עובדות מסיפורים שונים שהפכו לאגדה אחת. סיפור אחד, שברקע לו עמדה עדות אמיתית, מתאר סיטואציה שהתרחשה לכאורה בחנוכה באושוויץ, בה רב מפנה את תלמידו להביט בעשן המשרפות, ואומר לו ”אלה הנרות, אנחנו גופנו נרות החנוכה של הקב"ה”. סיפור אחר מתאר חזן בגטו שבהיעדר סידור לא היה יכול לומר את נוסח התפילה וכתחליף הניף לעבר השמים את בנו היתום שקרא "אמא, אמא!"
הפרק האחרון עוסק בהנצחת השואה, תוך התמקדות במרתף השואה שהיה מפעל חייו של המחבר עצמו.
הערות שוליים

↑  הילה פלאח "כתבים על השואה: גווילין נשרפין ואותיות פורחות" באתר "כל הזמן"
ג'רלדין צ'פלין

| --- | --- |

 לידה:  31 ביולי 1944 (בת 80) סנטה מוניקה, ארצות הברית 
 מדינה:  ארצות הברית, ספרד 
 תקופת הפעילות:  מ-1952 
 בן או בת זוג:  Patricio Castilla (2006–?)   קרלוס סאורה (1967–1979) 
 צאצאים:  אונה צ'פלין 
 מספר צאצאים:  2 
 פרסים והוקרה:  פרס גויה לשחקנית המשנה הטובה ביותר (2002)  Sitges Film Festival Best Actress award (1972)  מדליית זהב (2006) 
 פרופיל ב-IMDb
 
ג'רלדין צ'פלין (באנגלית: Geraldine Chaplin; נולדה ב-31 ביולי 1944) היא שחקנית אמריקאית, בתו של השחקן והבמאי צ'ארלי צ'פלין. היא הייתה מועמדת לשלושה פרסי גלובוס הזהב על משחקה בסרטים "דוקטור ז'יוואגו" (1965), "נאשוויל" (1975) ו"צ'פלין" (1992), שם גילמה את סבתה, אימו של אביה; האנה צ'פלין.
ביוגרפיה

ג'רלדין צ'פלין נולדה בסנטה מוניקה שבארצות הברית; היא בתו הראשונה של צ'ארלי צ'פלין מאשתו הרביעית אונה אוניל (בתו של המחזאי יוג'ין או'ניל). בתה של ג'רלדין מנישואיה לצלם הקולנוע הצ'יליאני פטריסיו קסטייה, היא השחקנית אונה צ'פלין.
כבר בגיל שמונה השתתפה צ'פלין השתתפה בסרטו של אביה, "אורות הבמה"; באותה התקופה משפחתה עברה לשווייץ; היא קיבלה שם חינוך בפנימיה ובין השאר למדה צרפתית וספרדית. אחרי שחלומה להפוך לרקדנית בלט לא התגשם, עברה לקריירת משחק.
הבמאי דייוויד לין בחר בה כשחקנית שתגלם את דמותה של טוניה (אשתו של יורי ז'יוואגו) בסרט "דוקטור ז'יוואגו" (1965).
בשנת 1992 שיחקה בסרט הביוגרפי "צ'פלין", אודות אביה והיא שיחקה בו בתפקיד סבתה, ואימו של אביה, צ'ארלי.
בשנת 2008 גילמה את הסבתא בסרט הדרמה הספרדי "וידוייה של נימפומנית" מאת הבמאי כריסטיאן מולינה.
בשנת 2014 שיחקה בסרט הדרמה והפנטזיה "Amapola", סרטו הראשון כבמאי של מעצב ההפקה הארגנטינאי אאוחניו זאנטי (אנ').
שיחקה ב-2018 בסרט "עולם היורה: נפילת הממלכה" כאיריס, המשגיחה של בנג'מין לוקווד (ג'יימס קרומוול).
צ'פלין גם השתתפה בתשעה סרטים של הבמאי הספרדי קרלוס סאורה, שאיתו ניהלה רומן מתמשך ולהם שני ילדים.
מסרטיה

אורות הבמה – 1952
דוקטור ז'יוואגו – 1965
נשוויל – 1975
קריאת העורב – 1975
סדק במראה – 1980
אלה והאחרים – 1981
בית השמחה – 1981
צ'פלין – 1992
עידן התמימות – 1993
ג'יין אייר – 1996
מסעות גוליבר (סדרת טלוויזיה) – 1996
הדודנית בת – 1998
דבר אליה – 2002
בעיר ללא גבולות – 2002
מזמור חג המולד – 2004 / סרט טלוויזיה של NBC
בית היתומים – 2007
קופסאות – 2007
Teresa, el cuerpo de Cristo‏ – 2007
וידוייה של נימפומנית (2008)
בלתי נתפס (2008)
Imago Mortis‏ – 2009
איש הזאב – 2010
הדרקונים האחרונים בספרד – 2011
¿Para qué sirve un oso?‏ – 2011
הבלתי אפשרי – 2012
Amapola‏ (2014)
7 דקות אחרי חצות – 2016
העוגן והתקווה – 2017
עולם היורה: נפילת הממלכה – 2018
Los Rodríguez y el más allá‏ – 2019
Seneca – On the Creation of Earthquakes‏ (TBA)
הערות שוליים

↑   Oona Chaplin, במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007422630305171  PLWABN: 9810606337505606  BIBSYS: 98067130  BNE: XX1061471  BnF: cb13892380m (data)  CANTIC: a10367652  CiNii: DA1323899X  GND: 129215112  ISNI: 0000 0001 2141 7161  LCCN: no90011051  NKC: js20030908007  NLA: 35365738  NLK: KAC2020M4241  NTA: 073158003  RERO: 02-A019131078  SNAC: w6gm9dd4  SUDOC: 059676531  Trove: 927031  VIAF: 84229951   WorldCat (עם VIAF): 84229951 
ג'רלדין צ'פלין בסרט דוקטור ז'יוואגו
ג'נרל דיינמיקס

| --- | --- |


 נתונים כלליים
 סוג:  ציבורית (NYSE: GD)
 בורסה:  הבורסה לניירות ערך בניו יורק (GD) 
 מייסדים:  ג'ון פיליפ הולנד (John Philip Holland)
 תקופת הפעילות:  21 בפברואר 1952 – הווה (72 שנים)
 חברות בנות:  ג'נרל אטומיקס  נשיונל סטיל אנד שיפבילדינג  ג'נרל דיינמיקס אלקטריק בוט  Tadpole Computer  קונבאייר  Bath Iron Works  Jet Aviation  ג'נרל דיינמיקס מערכות קרקע  Electric Launch Company  General Dynamics Mission Systems  גאלפסטרים איירוספייס  Creative Technology  General Dynamics European Land Systems 
 מיקום המטה:  ווסט פולז צ'רץ', וירג'יניה, ארצות הברית
 ענפי תעשייה:  תאגיד מגוּון ענפים ותחומים
 שווי שוק:  81.35 מיליארד דולר (10 באוקטובר 2024)
 הכנסות:  30.85 מיליארד דולר (2014)
 רווח תפעולי:  4,211,000,000 דולר אמריקאי (נכון ל־2022) 
 רווח:  2.67 מיליארד דולר
 מנכ"ל:  Phebe Novakovic 
 עובדים:  99,500 (2014)
  
 www.gd.com
 
ג'נרל דיינמיקס (באנגלית: General Dynamics) הוא קונצרן מערכות ביטחון אמריקני. נכון ל-2012 החברה היא יצרנית מערכות הביטחון החמישית בגודלה בעולם. מטה החברה שוכן בווסט פולז צ'רץ', וירג'יניה. החברה מעסיקה כ-99,500 עובדים בעולם. הכנסתה ב-2014 הסתכמה בכ-30.85 מיליארד דולר. מקורן של עיקר הכנסות החברה הוא במכירת מוצרים צבאיים, אך גם במוצרים אזרחיים של יחידת הגאלפסטרים איירוספייס שלה ובניית ספינות ותיקונן עם חברת הבת נשיונל סטיל אנד שיפבילדינג. כשני שלישים ממכירות החברה הן לממשל האמריקני. בעידן שלאחר המלחמה הקרה בו התמזגו חברות רבות בתחום הביטחון עברה החברה שינויים מבניים שאפשרו לה לשרוד. לחברה ארבע יחידות עסקיות עיקריות: תעופה וחלל, מערכות ימיות, מערכות לחימה, ומערכות וטכנולוגיות מידע.
בין מוצריה הידועים הצוללת הגרעינית הראשונה, ה"נאוטילוס", הצוללות הגרעיניות מסדרת אוהיו, מטוס הקרב F-16 פייטינג פלקון וטנק המערכה M1 אברהמס.
יחידות עסקיות > מערכות ימיות

אמריקן אוברסיס מרין קורפוריישן
בת' איירון וורקס
אלקטריק בוט - יצרנית הצוללות הגרעיניות מסדרת אוהיו
נשיונל סטיל אנד שיפבילדינג
יחידות עסקיות > מערכות לחימה

ג'נרל דיינמיקס לנד סיסטמס
ג'נרל דיינמיקס ארמנט אנד טכניקל פרודקטס
ג'נרל דיינמיקס אורדנס אנד טקטיקל סיסטמס
ג'נרל דיינמיקס אירופיאן לנד קומבט סיסטמס
יחידות עסקיות > מערכות וטכנולוגיות מידע

ג'נרל דיינמיקס אדבנסד אינפורמיישן סיסטמס
ג'נרל דיינמיקס C4 סיסטמס
ג'נרל דיינמיקס אינפורמיישן טכנולוג'י
ג'נרל דיינמיקס יונייטד קינגדום
ג'נרל דיינמיקס וויירלס סיסטמס
יחידות עסקיות > תעופה וחלל

גאלפסטרים איירוספייס (Gulfstream Aerospace)
היסטוריה

החברה נוסדה רשמית ב-21 בפברואר 1952 לאחר שאלקטריק בוט, שנוסדה בשנת 1899,  רכשה את קנדאייר מממשלת קנדה ב-1946. בשנת 1952 קונבאייר התמזגה עם ג'נרל דיינמיקס. ב-1976 מכרה ג'נרל דיינמיקס את קנדאייר בחזרה לממשלת קנדה.
בשנת 1982 הוקמה היחידה העסקית לייצור מערכות לוחמה בעקבות רכישת יחידת מערכות הלוחמה של קרייזלר. בשנת 1992 ג'נרל דיינמיקס מכרה את חטיבת הטילים הטקטיים ליוז אלקטרוניקס ואת צסנה לטקסטרון. בשנת 1993 מכרה את יחידת המטוסים הצבאיים ואת חטיבת מערכות החלל למרטין מריאטה. בשנת 1994 מכרה את קונבאייר למקדונל דאגלס. בשנת 1995 רכשה החברה את בת' איירון וורקס מפראודניטל אינשורנס. ב-1996 היא רכשה את טלדיין ויאקל סיסטמס. ב-1997 היא רכשה את יחידת מערכות הביטחון ואת יחידת מערכות החימוש של לוקהיד מרטין. באותה שנה רכשה את יחידת מערכות טכנולוגיות מתקדמות, לשעבר יחידה של לוסנט, ואת קומפיוטינג דבייסס אינטרנשיונל, לשעבר חטיבה של קרדייאן קורפוריישן. ב-1988 היא רכשה את נשיונל סטיל אנד שיפבילדינג, שנוסדה ב-1905. ב-1999 רכשה את גאלפסטרים איירוספייס מפורסטמאן ליטל שנוסדה ב-1958.
ב-2001 רכשה את גלקסי איירוספייס קומפני מהתעשייה האווירית לישראל. ב-2001 נוסדה דסישן סיסטמס (שהתמזגה מאוחר יותר עם ג'נרל דיינמיקס C4 סיסטמס) לאחר רכישת קבוצת מערכות המידע של מוטורולה. ב-2002 רכשה את אדבנסד טכניקל פרודקטס. ב-2003 רכשה את GM דיפנס מג'נרל מוטורס ואת Steyr Daimler Puch Spezialfahrzeug‏ (SSF) מקבוצת משקיעים אוסטריים, שרכשו את החברה ב-1998 מקונצרן שטייר דיימלר פוך. SSF הי כיום חלק מ"ג'נרל דיינמיקס אירופיאן לנד קומבט סיסטמס" שכוללת גם את סנטה ברברה סיסטמס הספרדית ואת MOWAG השווייצרית, ושהמטה שלה שוכן בווינה, אוסטריה. באותה שנה רכשה גם את ורידיאן. ב-2004 רכשה את ספקטרום אסטרו, וב-2006 רכשה את אנתאון אינטרנשיונל.
גומפותריום

| גומפותריום |
| --- | --- |
 
תקופה
מיוקן, 13.65–3.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בעלי חדק
משפחה:: גומפותריומיים
תת־משפחה:: Gomphotheriinae
סוג:: גומפותריום
שם מדעי
 Gomphotherium ‏בורמייסטר, 1837
שמות נוספים
 טרילופודון  טטרבולודו

השוואת שני מודלים של גומפותריום לאדם
גומפותריום (שם מדעי: Gomphotherium; משמעות שמו: "בהמה מרותכת". בעבר היה ידוע גם בשמות טרילופודון וטטרבולודון) הוא סוג יונק בן לסדרת הפילאים, אשר חי בתקופת המיוקן. מאבות הפילים של ימינו. התפתח מיצור קדום יותר הקרוי מריתריום.
מאובניו נמצאו באירופה (צרפת, גרמניה, אוסטריה), צפון אמריקה (קנזס), אסיה (פקיסטן) ואפריקה (קניה). הוא הגיע לגובה 3.17 מטר ולמשקל של 6.7-7.4 טונות. בניגוד לפיל המודרני, היו לו ארבעה חטים - שני חטים דמויי את חפירה על הלסת התחתונה, ושני חטים על הלסת העליונה - שהיו מצופים באמייל, בניגוד לפילים בני זמננו. נראה שהחטים התחתונים שימשו אותו כדי לאסוף צמחי מים בביצות בהן חי.
ג'ו הרשברגר

ג'ו אן הרשברגר (באנגלית: Jo Ann Harshbarger; נולדה ב-17 בנובמבר 1956) היא שחיינית עבר אמריקאית, סגנית אלופת עולם (בלגרד 1973) ושיאנית עולם במשחים ל-800 מטר חופשי ול-1500 מטר חופשי.
ביוגרפיה

הרשברגר למדה באוניברסיטת סטנפורד.
ביוגרפיה > 1972 > שיאנית עולם

במבחנים האמריקאים לאולימפיאדת מינכן שנערכו בשיקגו, אילינוי ב-6 באוגוסט היא קבעה במשחה ל-800 מטר חופשי שיא עולם חדש של 8:53.83 דקות, שיפרו שליא בן שמונה החודשים של שיין גולד מאוסטרליה (8:58.1 דקות). במשחקים עצמם היא סיימה במקום שישי במשחה ל-800 מטר חופשי בתוצאה של 9:01.21 דקות.
ביוגרפיה > סגנית אלופת עולם

בתחרות שנערכה בלואיוויל, קנטקי ב-25 באוגוסט 1973 היא קבעה במשחה ל-1500 מטר חופשי שיא עולם חדש של 16:54.14 דקות, שיפור לשיא העולם בן חצי השנה של שיין גולד (16:56.9 דקות), שיאה החזיק מעמד כ-4 חודשים ונשבר על ידי ג'ניפר טורול מאוסטרליה (16:49.9 דקות). באליפות העולם שנערכה בבלגרד, יוגוסלביה ב-9 בספטמבר היא זכתה במדליית כסף במשחה ל-800 מטר חפשי בתוצאה של 8:55.56 דקות, אחרי נובלה קליגאריס מאיטליה שקבעה שיא עולם חדש של 8:52.97 דקות ולפני גודרון וגנר ממזרח גרמניה (9:01.82 דקות).
ביוגרפיה > 1974

באליפות ארצות הברית שנערכה בקונקורד, קליפורניה ב-25 באוגוסט 1974 היא קבעה במשחה ל-800 מטר חופשי שיא עולם חדש של 8:47.66 דקות, שיפור לשיא בן 7 החודשים של ג'ניפר טורול (8:50.1 הדקות), שבוע לאחר מכן, היא שיפרה את שיאה בתחרות בין גרמניה המזרחית לארצות הברית שנערכה אף היא בקונקורד והעמידה אותו על 8:47.59 דקות. שיא זה החזיק מעמד 7 חודשים ונשבר על ידי ג'ניפר טורול (8:43.48 דקות).
ראו גם

התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי